ΑΠΟΦΑΣΕΙΣ
Αριθμ. ΔΦ 15/1143
Εσωτερικός Κανονισμός του Διατμηματικού Προγράμματος Μεταπτυχιακών Σπουδών με τίτλο
«Νέες τεχνολογίες, καινοτομία και διδακτική στις
επιστήμες της αγωγής», του Τμήματος Μηχανικών Πληροφορικής και Ηλεκτρονικών Συστη-
μάτων, της Σχολής Μηχανικών και του Τμήματος Αγωγής και Φροντίδας στην Πρώιμη Παιδική
Ηλικία, της Σχολής Κοινωνικών Επιστημών, του
Διεθνούς Πανεπιστημίου της Ελλάδος.
Η ΣΥΓΚΛΗΤΟΣ ΤΟΥ ΔΙΕΘΝΟΥΣ
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία
και λοιπές διατάξεις» (Α’ 141) ιδίως το Κεφάλαιο Θ’ αυτού.
2. Την υπό στοιχεία 135557/Ζ1/01-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
3. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών παραρτη-
μάτων ξένων πανεπιστημίων και άλλες διατάξεις» (Α’ 39).
4. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
5. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
6. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189), και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
8. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
9. Την υπό στοιχεία ΔΦ 2.1/17090/27-10-2020 απόφαση της Διοικούσας Επιτροπής του ΔΙ.ΠΑ.Ε. «Έγκριση του
Εσωτερικού Κανονισμού του Διεθνούς Πανεπιστημίου
της Ελλάδος» (Β’ 4889).
10. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
11. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
12. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Συγκρότηση του Συμβουλίου Διοίκησης
του Διεθνούς Πανεπιστημίου της Ελλάδος» (Υ.Ο.Δ.Δ. 364).
13. Την υπό στοιχεία ΔΦ 30/8675/24-05-2024 «Τροποποίηση της υπό στοιχεία ΔΦ 2.1/7613/12-04-2023 Δια-
πιστωτικής Πράξης περί συγκρότησης του Συμβουλίου
Διοίκησης του Διεθνούς Πανεπιστημίου της Ελλάδος»
(Υ.Ο.Δ.Δ. 546).
14. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος» (Υ.Ο.Δ.Δ. 510).
15. Την υπό στοιχέια ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
16. Την υπό στοιχεία ΔΦ 2.1/13219/30-08-2024 διαπιστωτική πράξη - απόφαση συγκρότησης της Συγκλήτου
του Διεθνούς Πανεπιστημίου της Ελλάδος για το Ακαδημαϊκό Έτος 2024-2025 του Πρύτανη του ΔΙ.ΠΑ.Ε. (ΑΔΑ:
ΨΦ8Σ46ΨΖ3Π-9ΟΗ).
17. Την υπό στοιχέια ΔΦ 2.1/58/07-01-2025 διαπιστωτική πράξη - απόφαση 5ης ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2024-2025 του Πρύτανη του
ΔΙ.ΠΑ.Ε. (ΑΔΑ: 9ΟΚΡ46ΨΖ3Π-Δ58).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 512
12.02.2025 16:54:40
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
18. Την υπό στοιχέια ΔΦ 15/19238/09-10-2023, απόφαση της Συγκλήτου του ΔΙ.ΠΑ.Ε. «Κανονισμός Μετα-
πτυχιακών Σπουδών του Διεθνούς Πανεπιστημίου της
Ελλάδος» (Β’ 5922).
19. Την υπό στοιχέια ΔΦ 15/1277/24-01-2024 απόφαση της Συγκλήτου του ΔΙ.ΠΑ.Ε. «Τροποποίηση του
άρθρου 20, του Κανονισμού Μεταπτυχιακών Σπουδών του Διεθνούς Πανεπιστημίου της Ελλάδος (ΦΕΚ B’
5922/11.10.2023)» (Β’ 707).
20. Την υπό στοιχεία ΔΦ 15/15192/04-10-2024 απόφαση της Συγκλήτου του ΔΙ.ΠΑ.Ε. «Ίδρυση του Διατμη-
ματικού Προγράμματος Μεταπτυχιακών Σπουδών, με
τίτλο “Νέες τεχνολογίες, Καινοτομία και Διδακτική στις
Επιστήμες της Αγωγής” του Τμήματος Μηχανικών Πληροφορικής και Ηλεκτρονικών Συστημάτων, της Σχολής
Μηχανικών και του Τμήματος Αγωγής και Φροντίδας
στην Πρώιμη Παιδική Ηλικία, της Σχολής Κοινωνικών
Επιστημών, του Διεθνούς Πανεπιστημίου της Ελλάδος»
(Β’ 5666).
21. Την υπ’ αρ. 32/31-10-2024 (Θέμα 1ο) απόφαση της
Συνέλευσης του Τμήματος Μηχανικών Πληροφορικής
και Ηλεκτρονικών Συστημάτων, της Σχολής Μηχανικών.
22. Το υπό στοιχέια ΔΦ 2.1/19055/16-12-2024 διαβιβαστικό του Προέδρου του Τμήματος Μηχανικών Πλη-
ροφορικής και Ηλεκτρονικών Συστημάτων, της Σχολής
Μηχανικών.
23. Την υπ’ αρ. 16/06-11-2024 (Θέμα 5ο) απόφαση
της Συνέλευσης του Τμήματος Αγωγής και Φροντίδας
στην Πρώιμη Παιδική Ηλικία, της Σχολής Κοινωνικών
Επιστημών.
24. Την υπ’ αρ. 1/09-01-2025 (Θέμα 2ο) σύμφωνη γνώμη της Επιτροπής Μεταπτυχιακών Σπουδών του ΔΙ.ΠΑ.Ε..
25. Την υπό στοιχέια ΔΦ 2.1/223/10-01-2025 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του Διεθνούς Πανεπιστημίου
της Ελλάδος.
26. Την υπ’ αρ. 01/14-01-2025 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (Θέμα 3ο).
27. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού.
28. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφασίζει:
Την αποδοχή των υπ’ αρ. 32/31-10-2024 (Θέμα 1ο) και
16/06-11-2024 (Θέμα 5ο) αποφάσεων των Συνελεύσεων
των Τμημάτων Μηχανικών Πληροφορικής και Ηλεκτρονικών Συστημάτων, της Σχολής Μηχανικών και Αγωγής και
Φροντίδας στην Πρώιμη Παιδική Ηλικία της Σχολής Κοινωνικών Επιστημών αντίστοιχα, της υπ’ αρ. 1/09-01-2025
(Θέμα 2ο) σύμφωνης γνώμης της Επιτροπής Μεταπτυχιακών Σπουδών, καθώς και την έγκριση του Εσωτε-
ρικού Κανονισμού του Διατμηματικού Προγράμματος
Μεταπτυχιακών Σπουδών με τίτλο «Νέες τεχνολογίες,
Καινοτομία και Διδακτική στις Επιστήμες της Αγωγής»,
ως ακολούθως:
Διατμηματικό Πρόγραμμα Μεταπτυχιακών Σπουδών
των τμημάτων του ΔΙ.ΠΑ.Ε.
«Μηχανικών Πληροφορικής και Ηλεκτρονικών Συστημάτων» της Σχολής Μηχανικών και
«Αγωγής και Φροντίδας στην Πρώιμη Παιδική Ηλικία»
της Σχολής Κοινωνικών Επιστημών με τίτλο:
«ΝΕΕΣ ΤΕΧΝΟΛΟΓΙΕΣ, ΚΑΙΝΟΤΟΜΙΑ ΚΑΙ ΔΙΔΑΚΤΙΚΗ
ΣΤΙΣ ΕΠΙΣΤΗΜΕΣ ΤΗΣ ΑΓΩΓΗΣ»
Εσωτερικός κανονισμός λειτουργίας
Άρθρο 1
Αντικείμενο - Σκοπός
Αντικείμενο του Διατμηματικού Προγράμματος Μεταπτυχιακών Σπουδών (Δ.Π.Μ.Σ.) «Νέες τεχνολογίες,
καινοτομία και διδακτική στις επιστήμες της αγωγής»
είναι η παραγωγή και διάχυση διεπιστημονικής γνώσης
και δεξιοτήτων υψηλού επιπέδου στο πεδίο της αγωγής,
με έμφαση στην αξιοποίηση των νέων τεχνολογιών, με
σκοπό τη διερεύνηση και εφαρμογή καινοτόμων διδακτικών προσεγγίσεων στο χώρο της εκπαίδευσης.
Το Δ.Π.Μ.Σ. στοχεύει:
Να εφοδιάσει τους μεταπτυχιακούς φοιτητές/τριες με
τις γνώσεις και τις δεξιότητες εκείνες που χρειάζονται
για να μπορέσουν να εφαρμόσουν τις νέες τεχνολογίες
καθώς και να καινοτομήσουν στην εκπαιδευτική διαδικασία, σε τομείς στους οποίους τα παραπάνω κρίνονται
σήμερα απαραίτητα.
Να συμβάλλει στη στελέχωση εκπαιδευτικών δομών
κάθε βαθμίδας με καταρτισμένους εκπαιδευτικούς, οι
οποίοι μέσω της χρήσης καινοτόμων προσεγγίσεων και
ψηφιακών εργαλείων μπορούν να συμβάλουν στη βελτίωση των μαθησιακών αποτελεσμάτων, στην ενίσχυση
της ισότητας και της συμπερίληψης και στη βελτίωση της
αποδοτικότητας της διαδικασίας μάθησης.
Να προετοιμάσει νυν ή μελλοντικούς εκπαιδευτικούς
οι οποίοι θα συνδράμουν με τις γνώσεις και τις δεξιότητές τους στην εξέλιξη των συστημάτων εκπαίδευσης
όλων των βαθμίδων, ώστε να μπορέσουν αυτά να αξιοποιήσουν αποτελεσματικά τις νέες τεχνολογίες και την
καινοτομία στην υποστήριξη της διδασκαλίας.
Να αναπτύξει στους μεταπτυχιακούς φοιτητές/τριες
την επάρκεια που απαιτείται για τη εξατομικευμένη μάθηση μέσω της μαθησιακής ανάλυσης δεδομένων, της
ανάπτυξης κριτικής σκέψης και ικανότητας παιδαγωγικής διαχείρισης των τεχνολογικών μέσων καθώς και της
αντιμετώπισης θεμάτων ασφαλείας και ιδιωτικής ζωής
που σχετίζονται με την κοινωνία της πληροφορίας.
Να παράξει επιστημονική γνώση η οποία θα συμβάλλει στον τομέα της αξιοποίησης της τεχνολογίας στη
διδακτική διαδικασία, επιδιώκοντας την προαγωγή του
επιστημονικού πεδίου της διδακτικής μεθοδολογίας.
Να συνδράμει με επιστημονικά δεδομένα σχετικά με
τη βελτιστοποίηση της εκπαιδευτικής διαδικασίας.
Άρθρο 2
Όργανα του Δ.Π.Μ.Σ.
Αρμόδια όργανα για την οργάνωση και λειτουργία
του Δ.Π.Μ.Σ. είναι η Σύγκλητος του ΔΙ.ΠΑ.Ε., η Επιτροπή
Μεταπτυχιακών Σπουδών (Ε.Μ.Σ.) του ΔΙ.ΠΑ.Ε., η Επιτροπή Προγράμματος Σπουδών (Ε.Π.Σ.) του Δ.Π.Μ.Σ. και ο
Διευθυντής του Δ.Π.Μ.Σ..
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
2.1.  Σύγκλητος του ΔΙ.ΠΑ.Ε.
Η Σύγκλητος του Ιδρύματος, είναι το αρμόδιο όργανο
για τα θέματα ακαδημαϊκού, διοικητικού, οργανωτικού
και οικονομικού χαρακτήρα των Π.Μ.Σ., και ασκεί όσες
αρμοδιότητες σχετικά με τα Π.Μ.Σ. δεν ανατίθενται από
το νόμο ειδικώς σε άλλα όργανα.
Η Σύγκλητος του ΔΙ.ΠΑ.Ε. έχει τις ακόλουθες αρμοδιότητες:
α) Εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης
ίδρυσης του Π.Μ.Σ.,
β) εγκρίνει την παράταση της χρονικής διάρκειας της
λειτουργίας των Π.Μ.Σ.,
γ) συγκροτεί την Επιτροπή Προγράμματος Σπουδών
(Ε.Π.Σ.), σε περίπτωση διατμηματικών ή διιδρυματικών
ή κοινών Π.Μ.Σ.,
δ) αποφασίζει την κατάργηση των Π.Μ.Σ. που προσφέρονται από το ΔΙ.ΠΑ.Ε., κατόπιν εισήγησης της Επιτρο-
πής Μεταπτυχιακών Σπουδών και της Συνέλευσης του
Τμήματος που διοργανώνει το υπό κατάργηση Π.Μ.Σ..
2.2. Επιτροπή Μεταπτυχιακών Σπουδών (Ε.Μ.Σ.) του
ΔΙ.ΠΑ.Ε.
Αρμοδιότητες της Ε.Μ.Σ. είναι:
α) Η υποβολή γνώμης προς τη Σύγκλητο του ΔΙ.ΠΑ.Ε.
για την ίδρυση νέων προγραμμάτων μεταπτυχιακών
σπουδών ή την τροποποίηση των ήδη λειτουργούντων
προγραμμάτων μεταπτυχιακών σπουδών, μετά από αξιολόγηση των αιτημάτων των Συνελεύσεων των Τμημά-
των για την ίδρυση νέων προγραμμάτων μεταπτυχιακών
σπουδών, των σχετικών εκθέσεων σκοπιμότητας και βιωσιμότητάς τους και την κοστολόγηση της λειτουργίας
του Π.Μ.Σ., καθώς και η δυνατότητα αναπομπής τους,
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις,
β) η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών του ΔΙ.ΠΑ.Ε. και η
υποβολή του προς τη Σύγκλητο,
γ) η εκπόνηση πρότυπου σχεδίου Κανονισμού Λειτουργίας Προγράμματος Μεταπτυχιακών Σπουδών,
δ) ο έλεγχος της τήρησης των Κανονισμών Λειτουργίας
των Προγραμμάτων Μεταπτυχιακών Σπουδών,
ε) η παρακολούθηση της εφαρμογής της νομοθεσίας, του Κανονισμού και των αποφάσεων των οργάνων
διοίκησης του ΔΙ.ΠΑ.Ε. από τα Προγράμματα Μεταπτυχιακών Σπουδών,
στ) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
ζ) κάθε άλλη αρμοδιότητα που ορίζεται από τον Εσωτερικό Κανονισμό Λειτουργίας.
2.3. Επιτροπή Προγράμματος Σπουδών (Ε.Π.Σ.) του
Δ.Π.Μ.Σ.
α) Επιτροπή Προγράμματος Σπουδών (Ε.Π.Σ.) του
Δ.Π.Μ.Σ.
Η Ε.Π.Σ. είναι πενταμελής και αποτελείται από 5 μέλη
Δ.Ε.Π. των δύο Τμημάτων που συμμετέχουν στην οργάνωση του Δ.Π.Μ.Σ.. Το τμήμα «Μηχανικών Πληροφο-
ρικής & Ηλεκτρονικών Συστημάτων» εκπροσωπείται
στην Ε.Π.Σ. από τρία 3 μέλη, ενώ το τμήμα «Αγωγής και
Φροντίδας στην Πρώιμη Παιδική Ηλικία» από δύο (2)
μέλη. Τα μέλη αυτά ανήκουν στους Καθηγητές ή Λέκτορες των συνεργαζόμενων Τμημάτων και ορίζονται από
τις αντίστοιχες Συνελεύσεις των Τμημάτων με κριτήριο
τη συνάφειας του επιστημονικού και διδακτικού τους
έργου με το αντικείμενο του Δ.Π.Μ.Σ.
Η Ε.Π.Σ. έχει τις ακόλουθες αρμοδιότητες:
α) Εγκρίνει το πρόγραμμα σπουδών, καταρτίζει σχέδιο
για την τροποποίηση αυτού και εισηγείται προς τη Σύγκλητο την τροποποίηση της απόφασης ίδρυσης του Δ.Π.Μ.Σ.,
καθώς και την παράταση της διάρκειας του Δ.Π.Μ.Σ.,
β) καταρτίζει τον αρχικό ετήσιο προϋπολογισμό
του Δ.Π.Μ.Σ. και τις τροποποιήσεις του, εφόσον το
Δ.Π.Μ.Σ. διαθέτει πόρους σύμφωνα με το άρθρο 84 του
ν. 4957/2022 και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.) του ΔΙ.ΠΑ.Ε.,
γ) καταρτίζει και εγκρίνει τον απολογισμό του προγράμματος,
δ) εγκρίνει τη διενέργεια δαπανών,
ε) αποφασίζει το ύψος των τελών φοίτησης,
στ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Δ.Π.Μ.Σ. και τον Κανονισμό μεταπτυχιακών σπουδών
του Ιδρύματος,
ζ) αποφασίζει το ύψος της αμοιβής των διδασκόντων,
η) αποφασίζει για το προσωπικό που θα απασχοληθεί
στη γραμματειακή και η) τεχνολογική/τεχνική υποστήριξη του,
θ) αποφασίζει την κατανομή του διδακτικού έργου,
καθώς και την ανάθεση διδακτικού έργου στις κατηγορίες διδασκόντων του άρθρου 83,
ι) αποφασίζει την πρόσκληση Επισκεπτών Καθηγητών
για την κάλυψη διδακτικών αναγκών του Δ.Π.Μ.Σ.,
ια) αποφασίζει την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα
που σχετίζονται με την ποιοτική αναβάθμιση του προγράμματος σπουδών,
ιβ) ορίζει τα κριτήρια για την επιλογή των μεταπτυχιακών φοιτητών καθώς και τη διαδικασία εισαγωγής
μεταπτυχιακών φοιτητών,
ιγ) συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Δ.Π.Μ.Σ.,
ιδ) ορίζει τον επιβλέποντα και συγκροτεί εξεταστικές
επιτροπές για την εξέταση των διπλωματικών εργασιών
των μεταπτυχιακών φοιτητών και ορίζει τον επιβλέποντα
ανά εργασία,
ιε) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Δ.Π.Μ.Σ.,
Ασκεί κάθε άλλη αρμοδιότητα που προβλέπεται από
τις διατάξεις του Κεφαλαίου Θ του ν. 4957/2022.
Με απόφαση της Ε.Π.Σ. δύναται να συγκροτείται Συντονιστική Επιτροπή (Σ.Ε.), με διετή θητεία, στην οποία
μετέχουν υποχρεωτικά ο Διευθυντής του Δ.Π.Μ.Σ. και
τέσσερα (4) από τα μέλη της επιτροπής προγράμματος
σπουδών. Στην Σ.Ε. δύνανται να διαβιβάζονται κάποιες
αρμοδιότητες με απόφαση της Ε.Π.Σ., σύμφωνα με την
παρ. 3 του άρθρου 5 του Κανονισμού Π.Μ.Σ. του ΔΙ.ΠΑ.Ε.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
2.4. Διευθυντής του Δ.Π.Μ.Σ.
Ο Διευθυντής του Δ.Π.Μ.Σ. έχει επιστημονικό έργο συναφές με το αντικείμενο του Δ.Π.Μ.Σ., είναι μέλος της
Ε.Π.Σ. και ορίζεται από αυτήν και ανήκει στη βαθμίδα
του Καθηγητή ή του Αναπληρωτή Καθηγητή. Ο Διευθυντής του Δ.Π.Μ.Σ. προεδρεύει και εισηγείται στην Ε.Π.Σ.
κάθε θέμα που αφορά στην αποτελεσματική εφαρμογή
του Δ.Π.Μ.Σ.. Η θητεία του Διευθυντή του Δ.Π.Μ.Σ. είναι
διετής και μπορεί να ανανεωθεί χωρίς περιορισμό.
Ο Διευθυντής είναι αρμόδιος για την κατάθεση του
προγράμματος σπουδών στην Ε.Π.Σ. του Δ.Π.Μ.Σ., το
συντονισμό του προγράμματος σπουδών και τη συνεπή
υλοποίησή του.
Επιπλέον ο Διευθυντής του Δ.Π.Μ.Σ. έχει τις ακόλουθες
αρμοδιότητες:
α) Προεδρεύει της Ε.Π.Σ., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση
και λειτουργία του Δ.Π.Μ.Σ. προς την Ε.Π.Σ.,
γ) εισηγείται προς την Ε.Π.Σ. και τα λοιπά όργανα του
ΔΙ.ΠΑ.Ε θέματα σχετικά με την αποτελεσματική λειτουργία του Δ.Π.Μ.Σ.,
δ) είναι Επιστημονικός Υπεύθυνος του προγράμματος
σύμφωνα με την περ. δ) του άρθρου 82 και το άρθρο 234
του ν. 4957/2022 και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Δ.Π.Μ.Σ. και του Εσωτερικού Κανονισμού
Λειτουργίας, καθώς και την παρακολούθηση εκτέλεσης
του προϋπολογισμού του Δ.Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Δ.Π.Μ.Σ.
Άρθρο 3
Αριθμός εισακτέων
Ο αριθμός εισακτέων ορίζεται κατ’ ανώτατο όριο σε
εκατόν είκοσι (120) μεταπτυχιακούς φοιτητές/τριες με
δυνατότητα 2 κύκλων εισαγωγής ανά ακαδημαϊκό έτος.
Ο αριθμός αυτός μπορεί να μειωθεί μετά από αιτιολογημένη απόφαση της Ε.Π.Σ.. Ο κατώτατος αριθμός των
εισακτέων ανά κύκλο εισαγωγής ορίζεται αντίστοιχα σε
τριάντα (30) μεταπτυχιακούς φοιτητές/τριες.
Άρθρο 4
Κριτήρια εισαγωγής και διαδικασία
επιλογής εισακτέων
Οι υποψήφιοι πρέπει να γνωρίζουν επαρκώς την Αγγλική γλώσσα για να ανταποκριθούν στις απαιτήσεις του
προγράμματος σπουδών, καθώς η σύγχρονη βιβλιογραφία όλων σχεδόν των μαθημάτων είναι στην Αγγλική
γλώσσα. Προς απόδειξη αυτής της γνώσης, οι υποψήφιοι
καλούνται να καταθέσουν πτυχία γλωσσομάθειας Αγγλικής γλώσσας επιπέδου τουλάχιστον Β2 (Lower) ή τίτλο
σπουδών της αλλοδαπής από αγγλόφωνο πρόγραμμα
σπουδών, νόμιμα αναγνωρισμένο όπως περιγράφεται
παραπάνω. Με απόφαση της Ε.Π.Σ., είναι δυνατόν να
πραγματοποιούνται εξετάσεις γλωσσομάθειας Αγγλικής,
για όσους δεν κατέχουν αντίστοιχα πτυχία.
Εφόσον, τα μαθήματα διδάσκονται στην ελληνική
γλώσσα, εκτός εξαιρέσεων (π.χ., προσκεκλημένοι ξένοι
ομιλητές), οι υπήκοοι ξένων χωρών, που δεν έχουν ολοκληρώσει σπουδές στην δευτεροβάθμια εκπαίδευση
στην Ελλάδα ή σε ελληνόφωνο σχολείο του εξωτερικού,
πρέπει να έχουν επαρκή γνώση της Ελληνικής γλώσσας,
η διαπίστωση της οποίας γίνεται με γραπτή δοκιμασία
ή με την κατάθεση σχετικού πτυχίου γλωσσομάθειας
επιπέδου Β2.
4.1. Δημοσιοποίηση πρόσκλησης εκδήλωσης ενδιαφέροντος
Μετά από απόφαση της Ε.Π.Σ. και σε χρόνο που καθορίζεται στην ίδια απόφαση, το Δ.Π.Μ.Σ. προβαίνει
σε πρόσκληση εκδήλωσης ενδιαφέροντος προκηρύσσοντας θέσεις με ανοιχτή διαδικασία για την εισαγωγή
μεταπτυχιακών φοιτητών. Στην πρόσκληση αναφέρονται, οι κατηγορίες πτυχιούχων που γίνονται δεκτοί, οι
προϋποθέσεις εισαγωγής, ο ανώτατος αριθμός εισακτέων, η διαδικασία υποβολής των αιτήσεων, η διαδικασία
επιλογής των εισακτέων, το ύψος των τελών φοίτησης,
οι προθεσμίες υποβολής αιτήσεων καθώς και τα δικαιολογητικά που απαιτούνται.
Η προκήρυξη δημοσιεύεται στην ιστοσελίδα του
Δ.Π.Μ.Σ., στις ιστοσελίδες των δύο συνεργαζόμενων
τμημάτων καθώς και σε ηλεκτρονικά μέσα μαζικής ενημέρωσης. Η επιλογή των εισακτέων γίνεται σύμφωνα με
τις κείμενες διατάξεις.
4.2. Διαδικασία υποβολής αιτήσεων, φάκελος υποψηφιότητας
Με ευθύνη του Διευθυντή του Δ.Π.Μ.Σ δημοσιεύεται
ανακοίνωση - προκήρυξη προς τους ενδιαφερόμενους
υποψηφίους. Η προκήρυξη γίνεται τουλάχιστον 1 μήνα
πριν από την έναρξη των μαθημάτων και δημοσιεύεται
στο διαδίκτυο ή/και σε όποιο άλλο μέσο κρίνει σκόπιμο
ο Διευθυντής. Η προκήρυξη προσδιορίζει τα ελάχιστα
απαιτούμενα προσόντα των υποψηφίων για εισαγωγή,
τα απαραίτητα δικαιολογητικά, καθώς και την προθεσμία
και τον τρόπο/τόπο υποβολής τους.
Ο φάκελος υποψηφιότητας που καταθέτουν οι υποψήφιοι είτε στη Γραμματεία του Δ.Π.Μ.Σ. είτε ηλεκτρονικά,
ανάλογα με τις οδηγίες που δημοσιεύονται στην προκήρυξη, θα πρέπει να περιλαμβάνει τα εξής δικαιολογητικά:
Αίτηση
Φωτοτυπία ταυτότητας
Αναλυτικό βιογραφικό σημείωμα
Πιστοποιητικό γλωσσομάθειας της Αγγλικής γλώσσας
επιπέδου τουλάχιστον Β2 του Υπουργείου Παιδείας ή
άλλων φορέων αναγνωρισμένων από τον ΑΣΕΠ. Για τους
αλλοδαπούς υποψήφιους απαιτείται επιπλέον πιστοποιητικό γλωσσομάθειας της Ελληνικής γλώσσας.
Αντίγραφο προπτυχιακού τίτλου σπουδών.
Αντίγραφο αναλυτικής βαθμολογίας του προπτυχιακού τίτλου σπουδών, στην οποία αναφέρονται όλα τα
μαθήματα που έχουν παρακολουθήσει επιτυχώς και η
επίδοση τους σε αυτά, συμπεριλαμβανομένης της πτυχιακής/διπλωματικής εργασίας.
Αντίγραφα άλλων τίτλων σπουδών όπως προπτυχιακός τίτλος σπουδών, μεταπτυχιακό δίπλωμα ή διδακτο-
ρικό δίπλωμα.
Πιστοποιητικά σχετικής επαγγελματικής εμπειρίας
(αγωγής ή/και εκπαίδευσης).
4.3. Διαδικασία αξιολόγησης και κριτήρια επιλογής
των υποψηφίων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
Η επιλογή των εισακτέων γίνεται από την Επιτροπή Επιλογής (Ε.Ε.), η οποία συγκροτείται με απόφαση της Ε.Π.Σ.
και αποτελείται από μέλη Δ.Ε.Π. των δύο τμημάτων, τα οποία έχουν αναλάβει μεταπτυχιακό έργο στο Δ.Π.Μ.Σ.
Η αξιολόγηση των αιτήσεων των υποψήφιων μεταπτυχιακών φοιτητών βασίζεται α) στη μοριοδότηση των προσόντων των υποψηφίων σύμφωνα με το φάκελό υποψηφιότητάς τους και β) σε ατομική συνέντευξη.
Οι φάκελοι υποψηφιότητας των υποψηφίων μεταπτυχιακών φοιτητών/τριών αξιολογούνται από την Ε.Ε. με βάση
τα δικαιολογητικά που έχουν κατατεθεί. Η αξιολόγηση βασίζεται σε συγκεκριμένα κριτήρια, όπως αυτά παρατίθενται στον παρακάτω πίνακα. Τα μόρια που δίνει κάθε κριτήριο προστίθενται χωρίς ωστόσο να είναι αναγκαίο οι
υποψήφιοι να έχουν συλλέξει μόρια από όλα τα κριτήρια. Τα κριτήρια είναι μετρήσιμα και δίνουν ένα ορισμένο
αριθμό μορίων για κάθε υποψήφιο. Αξιολογείται επίσης και η ατομική συνέντευξη.
Κριτήρια εισαγωγής1
α/α
Κριτήρια
Επεξήγηση
Μέγιστη Μοριοδότηση
1)
Βαθμός πτυχίου1
Η βαθμολόγηση γίνεται αναλογικά1α
2)
Βαθμός πτυχιακής/διπλωματικής
εργασίας2
Η βαθμολόγηση γίνεται αναλογικάόπως 1α
3)
Δεύτερο πτυχίο ή μεταπτυχιακός
τίτλος3
Από ΑΕΙ της χώρας ή εξωτερικού με
αναγνώριση ΔΟΑΤΑΠ
4)
Επαγγελματική εμπειρία σε μονάδες
αγωγής4
Ανάλογα με το χρόνο υπηρεσίας
5)
Συνέντευξη5
Βαθμός επίδοσης στη συνέντευξη
Σύνολο:
Κατά2 την3 περίπτωση4 που5 οι6 αιτήσεις των υποψηφίων είναι περισσότερες από το διπλάσιο αριθμό των προκηρυγμένων θέσεων, τότε δύναται να γίνει προεπιλογή ενός αριθμού υποψήφιων μεταπτυχιακών φοιτητών. Η
προεπιλογή στηρίζεται στα κριτήρια εισαγωγής του παραπάνω πίνακα (πλην της συνέντευξης) με βάση τα οποία
καταρτίζεται μία λίστα προεπιλογής υποψηφίων που δεν υπερβαίνουν το διπλάσιο αριθμό των προκηρυγμένων
θέσεων. Μόνο οι υποψήφιοι που είναι στην λίστα προεπιλογής καλούνται στη συνέντευξη. Στην τελική κατάταξη
των υποψήφιων λαμβάνεται υπόψη και ο βαθμός της συνέντευξης, εφόσον είναι πάνω από τη βάση (15 με άριστα
το 30). Εάν ο βαθμός της συνέντευξης είναι κάτω από τη βάση, τότε ο υποψήφιος αποκλείεται αυτόματα από τη
διαδικασία επιλογής.
4.4. Πίνακας εισακτέων - εγγραφή φοιτητών/τριών
Η Ε.Π.Σ. με βάση το σύνολο των μορίων καταρτίζει και επικυρώνει τον τελικό πίνακα κατάταξης των υποψηφίων
και με βάση τη σειρά των υποψηφίων τον πίνακα των επιτυχόντων. Ο τελικός πίνακας των επιτυχόντων αναρτάται
σύμφωνα με τις διατάξεις περί προστασίας προσωπικών δεδομένων στην ιστοσελίδα του Δ.Π.Μ.Σ. και στον πίνακα
ανακοινώσεων των δύο συνεργαζόμενων τμημάτων.
Σε περίπτωση ισοβαθμίας εισάγονται όλοι οι ισοβαθμήσαντες υποψήφιοι.
Οι επιτυχόντες, ύστερα από ενημέρωσή τους από τη Γραμματεία, καλούνται να απαντήσουν εγγράφως, σε συγκεκριμένο χρονικό διάστημα, αν αποδέχονται την ένταξή τους στο Δ.Π.Μ.Σ. και τους όρους λειτουργίας του, αφού
πρώτα λάβουν γνώση του Εσωτερικού Κανονισμού Λειτουργίας του Δ.Π.Μ.Σ.. Η μη, εντός της ανωτέρω προθεσμίΣε περίπτωση 2ου πτυχίου λαμβάνεται υπόψη ο μεγαλύτερος βαθμός πτυχίου.
1α	 Όποιος έχει πχ. βαθμό πτυχίου 10 λαμβάνει 15 μόρια, με 8,5 λαμβάνει (8,5/10)*15 = 12,75.
Για την πιστοποίηση της πτυχιακής/διπλωματικής εργασίας χρειάζεται αντίγραφο πιστοποιητικού αναλυτικής βαθμολογίας του
προπτυχιακού τίτλου σπουδών, στο οποίο να αναφέρεται η πτυχιακή/διπλωματική εργασία και ο βαθμός της. Εάν η πτυχιακή/διπλωματική εργασία δεν βαθμολογείται με βάση το πρόγραμμα σπουδών, τότε ως βαθμός λαμβάνεται ο βαθμός πτυχίου. Σε κάθε περίπτωση
όμως θα πρέπει να είναι εμφανές στο πιστοποιητικό αναλυτικής βαθμολογίας ότι η πτυχιακή/διπλωματική εργασία είναι μέρος του
προγράμματος σπουδών (με αντίστοιχες πιστωτικές μονάδες - ECTS)
Μοριοδοτείται με 10 μόρια η κατοχή δεύτερου πτυχίου ΑΕΙ ή integrated master ή Πτυχίου που αντιστοιχεί σε 300 πιστωτικές
μονάδες ή μεταπτυχιακού τίτλου ειδίκευσης ή διδακτορικού τίτλου τμημάτων ΑΕΙ της χώρας ή της αλλοδαπής α) με αναγνώριση ισοτιμίας από το ΔΟΑΤΑΠ (πρώην ΔΙΚΑΤΣΑ) την ημερομηνία κατάθεσης των δικαιολογητικών, είτε β) με βάση τον κατάλογο των ιδρυμάτων
βάσει του άρθρου 304 παρ. 4 του ν. 4957/2022.
Η επαγγελματική εμπειρία βεβαιώνεται από την αρμόδια διεύθυνση εκπαίδευσης ή υπηρεσία δημοσίου φορέα αγωγής (πχ. δήμοι,
ΙΕΚ κ.λπ.) που υπηρέτησε ο υποψήφιος ή από τη βεβαίωση προϋπηρεσίας μέσω ΕΦΚΑ (eEFKA). Σε περίπτωση ιδιωτικού εκπαιδευτηρίου/
φορέα αγωγής, βεβαιώνεται αποκλειστικά από τη βεβαίωση προϋπηρεσίας μέσω ΕΦΚΑ (eEFKA), στην οποία θα πρέπει να είναι εμφανή
τα εκπαιδευτικά καθήκοντα του υποψηφίου. Δεν γίνονται δεκτές βεβαιώσεις εργοδοτών ή διευθυντών/στελεχών για την απόδειξη της
επαγγελματικής εμπειρίας. Σε βεβαιώσεις που αναφέρονται μόνο σε σύνολο ωρών διδασκαλίας γίνεται αναγωγή σε περίοδο πλήρους
διδακτικής προϋπηρεσίας. Για να λάβει ο υποψήφιος 35 μόρια θα πρέπει να έχει τουλάχιστον 5 πλήρη ημερολογιακά έτη εκπαιδευτικής
εμπειρίας (60 μήνες). Σε περίπτωση λιγότερης χρονικά εμπειρίας λαμβάνει κλασματικά αντίστοιχα μόρια. Π.χ., για 30 μήνες επαγγελματικής εμπειρίας λαμβάνει (30/60)*35 = 17,5.
Η συνέντευξη μπορεί να γίνει δια ζώσης ή με προγραμματισμένη τηλεδιάσκεψη (π.χ. μέσω Zoom). Ο βαθμός του υποψήφιου στη
συνέντευξη πρέπει να είναι τουλάχιστον ίσος με τη βάση (15 στα 30) για να μπορεί να εισαχθεί στο Δ.Π.Μ.Σ..
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
ας, απάντηση του επιλεγέντα υποψηφίου ισοδυναμεί με
άρνηση αποδοχής και η Γραμματεία του Δ.Π.Μ.Σ. ενημερώνει τον αμέσως επόμενο στη σειρά αξιολόγησης από
το σχετικό πίνακα επιτυχόντων.
Απαραίτητη προϋπόθεση για την εγγραφή είναι η καταβολή της πρώτης δόσης των τελών φοίτησης.
Άρθρο 5
Κατηγορίες υποψηφίων για φοίτηση στο Δ.Π.Μ.Σ.
Στο Δ.Π.Μ.Σ. γίνονται δεκτοί κάτοχοι τίτλου του πρώτου κύκλου σπουδών Α.Ε.Ι. (Πανεπιστήμια και Τ.Ε.Ι.) της
ημεδαπής ή ομοταγών ιδρυμάτων της αλλοδαπής. Οι τίτλοι ιδρυμάτων της αλλοδαπής γίνονται δεκτοί είτε α) με
αναγνώριση ισοτιμίας από το ΔΟΑΤΑΠ (πρώην ΔΙΚΑΤΣΑ)
την ημερομηνία κατάθεσης των δικαιολογητικών, είτε
β) με βάση το Εθνικό Μητρώο Αναγνωρισμένων Ιδρυμάτων της αλλοδαπής και εφόσον ο τύπος του τίτλου
αυτού ανήκει στο Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα
στον ιστότοπο του ΔΟΑΤΑΠ, σύμφωνα με την παρ. 4 του
άρθρου 304 του ν. 4957/2022.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. που υπηρετούν στα δύο συνεργαζόμενα τμήματα, μπορούν μετά από αίτησή τους να εγγραφούν ως
υπεράριθμοι, και μόνο ένας κατ’ έτος, εφόσον ο τίτλος
σπουδών και το έργο που επιτελούν στο αντίστοιχο Τμήμα είναι συναφές με το αντικείμενο του Δ.Π.Μ.Σ.
Άρθρο 6
Διάρκεια σπουδών - Αναστολή φοίτησης
6.1. Διάρκεια σπουδών
Η κανονική χρονική διάρκεια φοίτησης στο Π.Μ.Σ., που
οδηγεί στη λήψη του Διπλώματος Μεταπτυχιακών Σπουδών (Δ.Μ.Σ.), ορίζεται κατ’ ελάχιστο στα τρία (3) εξάμηνα (90
ECTS), στα οποία περιλαμβάνεται και ο χρόνος για την τυχόν
εκπόνηση και υποβολή προς κρίση της Μεταπτυχιακής
Διπλωματικής Εργασίας (Μ.Δ.Ε.). Ο χρόνος που αφορά στην
Μ.Δ.Ε., δεν μπορεί να είναι μικρότερος από τρεις μήνες.
Τα δύο πρώτα εξάμηνα περιλαμβάνουν την παρακολούθηση 6 συνολικά μαθημάτων κορμού, ενώ το τρίτο
περιλαμβάνει την παρακολούθηση 3 μαθημάτων επιλογής ή την εκπόνηση Μ.Δ.Ε. και την παρακολούθηση
1 μαθήματος επιλογής.
Η μέγιστη διάρκεια φοίτησης είναι η διπλάσια από την
προβλεπόμενη κανονική διάρκεια φοίτησης, δηλαδή 6
ακαδημαϊκά εξάμηνα. Οποιαδήποτε παράταση του κανονικού χρόνου φοίτησης γίνεται μόνο μετά από αιτιο-
λογημένη αίτηση του φοιτητή και έγκριση από την Ε.Π.Σ..
Σε καμία περίπτωση η παράταση σπουδών δε μπορεί να
υπερβαίνει τα 2 εξάμηνα φοίτησης.
Δεν προβλέπεται δυνατότητα μερικής φοίτησης, παρά
μόνο αναστολή φοίτησης.
6.2. Αναστολή φοίτησης
Σε εξαιρετικές περιπτώσεις στους μεταπτυχιακούς φοιτητές, με απόφαση της Επιτροπής Προγράμματος Σπου-
δών, παρέχεται άπαξ, κατόπιν υποβολής σχετικής αιτιολογημένης αίτησης, προσωρινή αναστολή σπουδών, που
δεν μπορεί να είναι συνολικής διάρκειας μεγαλύτερης
των δύο ακαδημαϊκών εξαμήνων ούτε μικρότερης του
ενός εξαμήνου. Κατά την διάρκεια της αναστολής, ο μεταπτυχιακός φοιτητής χάνει την ιδιότητα του φοιτητή και
αναστέλλονται όλα τα σχετικά δικαιώματα. Ο χρόνος της
αναστολής δεν προσμετράται στην ανώτατη διάρκεια
κανονικής φοίτησης.
Ο φοιτητής με την επάνοδό του στη φοίτηση εξακολουθεί να υπάγεται στο καθεστώς φοίτησης του χρόνου
εγγραφής του ως μεταπτυχιακός φοιτητής.
Άρθρο 7
Αξιολόγηση επιδόσεων
Ο τρόπος αξιολόγησης της επίδοσης των φοιτητών
επαφίεται στην αρμοδιότητα του διδάσκοντα ή των διδασκόντων και διεξάγεται/ολοκληρώνεται μετά το πέρας
διδασκαλίας του μαθήματος, περιγράφεται δε στο περίγραμμα του μαθήματος.
Η αξιολόγηση γίνεται μέσω ψηφιακών εργαλείων, ενώ
οι Τεχνολογίες Πληροφορίας και Επικοινωνιών αξιοποιούνται συνδυαστικά κατά τρόπο που υποστηρίζει την
εξέταση. Μεγάλο μέρος των μαθημάτων αξιολογούνται
μέσω εκπόνησης εργασιών οι οποίες βαθμολογούνται
μετά από παρουσίαση ή/και προφορική εξέταση. Όπου
εφαρμόζεται τελική εξέταση, αυτή διενεργείται με γραπτές ή προφορικές εξετάσεις που διενεργούνται με με-
θόδους εξ αποστάσεως εξέτασης.
Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από το
μηδέν (0) ως το δέκα (10), ως ακολούθως:
«Άριστα» από 8.50 έως και 10
«Λίαν Καλώς» από 6,50 έως και 8,49
«Καλώς» από 5 έως και 6,49.
Τα αποτελέσματα της βαθμολόγησης των μαθημάτων
κοινοποιούνται με ευθύνη του υπεύθυνου συντονιστή
του μαθήματος στους μεταπτυχιακούς φοιτητές δεκαπέντε (15) ημέρες μετά την ημερομηνία εξέτασης
ή στην περίπτωση που η αξιολόγηση γίνεται βάσει
εργασιών, είκοσι (20) ημέρες μετά την ημερομηνία
παράδοσης των εργασιών. Δεν επιτρέπεται η επαναληπτική εξέταση προκειμένου ο φοιτητής να βελτιώσει
τη βαθμολογία του.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) καθορίζεται από τους βαθμούς των μαθημάτων
του Προγράμματος και τον βαθμό της μεταπτυχιακής
διπλωματικής εργασίας με τρόπο που καθορίζεται στον
εσωτερικό Κανονισμό Λειτουργίας του Δ.Π.Μ.Σ. Ο βαθμός του Δ.Μ.Σ. με ευθύνη της Γραμματείας καταχωρείται
στον ατομικό φάκελο του φοιτητή.
Άρθρο 8
Πρόγραμμα σπουδών
8.1. Δομή του προγράμματος
Η διάρκεια φοίτησης καλύπτει 3 ακαδημαϊκά εξάμηνα
σπουδών, των 13 διδακτικών εβδομάδων έκαστο. Τα δύο
πρώτα εξάμηνα περιλαμβάνουν την παρακολούθηση
6 συνολικά μαθημάτων κορμού, ενώ το τρίτο περιλαμβάνει την παρακολούθηση 3 μαθημάτων επιλογής ή την
εκπόνηση μεταπτυχιακής διπλωματικής εργασίας και την
παρακολούθηση 1 μαθήματος επιλογής.
Κάθε μάθημα διδάσκεται στην ελληνική ή/και αγγλική
γλώσσα επί 39 ώρες, οι οποίες αντιστοιχούν σε 13 συναντήΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
σεις διάρκειας τριών (3) ωρών η καθεμία, έχουν τη μορφή
σεμιναρίου και διακρίνονται σε μαθήματα κορμού και μαθήματα επιλογής.
Η εκπαιδευτική διαδικασία διεξάγεται αποκλειστικά με
τη μέθοδο της εξ αποστάσεως εκπαίδευσης (eLearning),
χρησιμοποιώντας τις Τεχνολογιών Πληροφοριών και
Επικοινωνίας (ΤΠΕ) και πιο συγκεκριμένα με τη μέθοδο
της Σύγχρονης Εξ Αποστάσεως Εκπαίδευσης (άρθρο
88 του ν.  4957/2022 και υπό στοιχεία 18137/Ζ1ΦΕΚ/
ΦΕΚ1079/23.2.2023). Η Σύγχρονη Εξ Αποστάσεως Εκπαίδευση μπορεί να περιλαμβάνει διαλέξεις, σεμινάρια, εργα-
στήρια και project ενώ είναι δυνατό να συμπεριληφθούν
ερευνητικές, διδακτικές δραστηριότητες και πρακτικές
εφαρμογές, ανάλογα με τη φύση του κάθε μαθήματος.
Επικουρικά και ανάλογα με τις εκπαιδευτικές απαιτήσεις
του κάθε μαθήματος μπορεί να χρησιμοποιηθεί και η μέθοδος της Ασύγχρονης εξ αποστάσεως εκπαίδευσης, μέσω
μιας εφαρμογής Διαχείρισης της Εκπαίδευσης (Learning
Management System - LMS).
Για την απόκτηση του Μεταπτυχιακού Διπλώματος Ειδίκευσης απαιτείται η συμπλήρωση 90 πιστωτικών μο-
νάδων (ECTS). Κάθε μάθημα αντιστοιχεί σε 10 ECTS, ενώ
η Μεταπτυχιακή Διπλωματική Εργασία αντιστοιχεί σε 20
ECTS (εκπόνηση - συγγραφή) λαμβανομένου υπόψη του
συνολικού φόρτου εργασίας που απαιτείται για την επιτυχή
ολοκλήρωσή της. Ο συνολικός φόρτος εργασίας ανά εξάμηνο αποτιμάται σε ένα ανώτατο όριο 30 ECTS.
Οι φοιτητές/τριες υποχρεούνται να παρακολουθήσουν
και να εξετασθούν επιτυχώς σε τουλάχιστον 7 μεταπτυχιακά μαθήματα τα οποία αντιστοιχούν σε 70 ECTS, εφό-
σον αναλάβουν να εκπονήσουν επιτυχώς μεταπτυχιακή
διπλωματική εργασία η οποία αντιστοιχεί σε 20 ECTS. Η
Μεταπτυχιακή Διπλωματική Εργασία είναι υποχρεωτικά
πρωτότυπη εμπειρική έρευνα, η διάρκεια εκπόνησης της
είναι κατ’ ελάχιστον ένα εξάμηνο και δε μπορεί να υπερβαίνει τα δύο εξάμηνα.
Εφόσον επιλέξουν να μην εκπονήσουν Μεταπτυχιακή
Διπλωματική Εργασία, οι φοιτητές/τριες υποχρεούνται να
εξετασθούν επιτυχώς σε τουλάχιστον 9 μεταπτυχιακά μαθήματα, τα οποία αντιστοιχούν σε 90 ECTS. Κάθε μάθημα
βαθμολογείται από 0-10 και βάση επιτυχίας θεωρείται το
5 (πέντε).
Ειδικότερα:
Οι μεταπτυχιακοί φοιτητές/τριες υποχρεούνται να παρακολουθήσουν επιτυχώς τα 6 μαθήματα κορμού, τα οποία
διδάσκονται κατά τα δύο πρώτα εξάμηνα σπουδών.
Στο τρίτο εξάμηνο οι μεταπτυχιακοί φοιτητές/τριες που
θα επιλέξουν να εκπονήσουν διπλωματική εργασία υποχρεούνται να παρακολουθήσουν επιτυχώς 1 μάθημα επιλο-
γής, ενώ όσοι επιλέξουν να μην εκπονήσουν διπλωματική
εργασία, υποχρεούνται να παρακολουθήσουν επιτυχώς 3
μαθήματα επιλογής.
Οι μεταπτυχιακοί φοιτητές/τριες που θα επιλέξουν να
εκπονήσουν διπλωματική εργασία θα πρέπει να το δηλώσουν στη γραμματεία του Δ.Π.Μ.Σ. με ενυπόγραφη δήλωση
τους έως τη λήξη του δευτέρου εξαμήνου όπως αυτό θα
ορίζεται με απόφαση της Ε.Π.Σ. για κάθε ακαδημαϊκό έτος,
σε κάθε άλλη περίπτωση δεν θα έχουν δικαίωμα για την
επιλογή αυτή.
Οι μεταπτυχιακοί φοιτητές/τριες που θα επιλέξουν να
εκπονήσουν διπλωματική εργασία μπορούν σε περίπτωση
μη επιτυχούς ολοκλήρωσης της να την αντικαταστήσουν
με την παρακολούθηση δύο μαθημάτων επιλογής, αρκεί
να μην έχουν υπερβεί το μέγιστο συνολικό χρόνο ολοκλήρωσης του προγράμματος.
Για να ολοκληρωθεί η εγγραφή του φοιτητή σε κάθε εξάμηνο απαιτείται να εξοφλήσει το συνολικό ποσό διδάκτρων
που αντιστοιχεί σε κάθε εξάμηνο. Η παρακολούθηση των
μαθημάτων στο Δ.Π.Μ.Σ. είναι υποχρεωτική.
Για να προσφερθεί ένα επιλεγόμενο μάθημα πρέπει να
το επιλέξουν τουλάχιστον δεκαπέντε (15) μεταπτυχιακοί
φοιτητές/τριες. Ο αριθμός αυτός μπορεί να μεταβληθεί
μετά από αιτιολογημένη απόφαση της Ε.Π.Σ..
Η Ε.Π.Σ. μπορεί επίσης να επιβάλει την παρακολούθηση μαθημάτων προπτυχιακού επιπέδου, στην περίπτωση
που κρίνει ότι η επιστημονική κατάρτιση των φοιτητών/
τριων δεν είναι επαρκής για το αντικείμενο σπουδών του
Δ.Π.Μ.Σ.. Η παρακολούθηση των μαθημάτων γίνεται παράλληλα με το πρόγραμμα σπουδών του Δ.Π.Μ.Σ., κατά
το πρώτο εξάμηνό του και δεν μπορεί ο αριθμός τους να
είναι μεγαλύτερος των δύο μαθημάτων.
8.2. Μαθήματα
Παρακάτω δίνονται ενδεικτικά τα μαθήματα του Δ.Π.Μ.Σ.,
ανά εξάμηνο, με τις αντίστοιχες πιστωτικές μονάδες.
Εξαμηνιαίο Πρόγραμμα Μαθημάτων
1ο εξάμηνο - 3 υποχρεωτικά μαθήματα κορμού
Μονάδες ECTS
Ψηφιακό περιεχόμενο και επικοινωνία στην εκπαίδευση
Ψηφιακοί πόροι ήχου και εικόνας στην εκπαιδευτική διαδικασία
Ψηφιακή παιδαγωγική
Σύνολο 1ου εξαμήνου
2ο εξάμηνο - 3 υποχρεωτικά μαθήματα κορμού
Μονάδες ECTS
Δημιουργία διαδραστικού εκπαιδευτικού περιεχομένου
Διδακτική μεθοδολογία
Μεθοδολογία εκπαιδευτικής έρευνας
Σύνολο 2ου εξαμήνου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
3ο εξάμηνο - Με εκπόνηση Ερευνητικής Διπλωματικής Εργασίας
Μονάδες ECTS
Ερευνητική Διπλωματική Εργασία
Μάθημα επιλογής 1* (επιλέγεται 1 μάθημα από 11 προσφερόμενα)
Σύνολο 3ου εξαμήνου
3ο εξάμηνο - Δίχως εκπόνηση Ερευνητικής Διπλωματικής Εργασίας
Μονάδες ECTS
Μάθημα επιλογής 1* (επιλέγεται 1 μάθημα από 11 προσφερόμενα)
Μάθημα επιλογής 2* (επιλέγεται 1 μάθημα από 11 προσφερόμενα)
Μάθημα επιλογής 3* (επιλέγεται 1 μάθημα από 11 προσφερόμενα)
Σύνολο 3ου εξαμήνου
φοιτητές/τριες. Ο αριθμός αυτός μπορεί να μεταβληθεί μετά από αιτιολογημένη απόφαση της Ε.Π.Σ.
Μαθήματα επιλογής
α/α
Τίτλος μαθήματος
Μονάδες ECTS
Ανάπτυξη και αξιοποίηση ηλεκτρονικού βιβλίου στην εκπαίδευση
Δεδομένα και πληροφορία με έμφαση στην εκπαίδευση
Δημιουργία και αξιοποίηση εκπαιδευτικών εφαρμογών λογισμικού στη μάθηση
Εισαγωγή της υπολογιστικής σκέψης στην εκπαίδευση
Εκπαιδευτική ρομποτική
Εργαλεία ηλεκτρονικής μάθησης και επικοινωνίας
Τεχνολογίες διαδικτύου στην εκπαίδευση
Ψηφιακή ανάπτυξη και υποστήριξη υλοποίησης μαθησιακών δραστηριοτήτων
Αξιολόγηση και εκπαίδευση
Θεωρίες μάθησης σε σύγχρονα εκπαιδευτικά περιβάλλοντα
Καινοτομία και διδακτικές προσεγγίσεις στην εκπαίδευση
Τα προσφερόμενα μαθήματα είναι δυνατόν, με απόφαση της Ε.Π.Σ., να αλλάξουν τυπικό εξάμηνο ανάλογα
με τις διδακτικές ανάγκες του Δ.Π.Μ.Σ. και σύμφωνα με
το σύστημα των πιστωτικών μονάδων (ECTS).
Τα μαθήματα είναι δυνατόν να διδαχθούν από έναν
ή και περισσότερους διδάσκοντες του Δ.Π.Μ.Σ., για να
καλυφθεί η ύλη ενός διευρυμένου ή/και διεπιστημονικού
γνωστικού αντικειμένου.
Η Ε.Π.Σ. μπορεί να εξετάσει τη δυνατότητα διδασκαλίας κάποιων μαθημάτων και κατά τη θερινή περίοδο. Οι
απαιτήσεις για την παρακολούθηση και εξέταση των μαθημάτων σε θερινό εξάμηνο παραμένουν ίδιες με αυτές
που προβλέπονται στον παρόντα κανονισμό.
Η ανάθεση μαθημάτων σε διδάσκοντες γίνεται με
απόφαση της Ε.Π.Σ. πριν την έναρξη κάθε εξαμήνου
σπουδών.
8.3. Ερευνητική και Βοηθητική Απασχόληση Μεταπτυχιακών Φοιτητών/τριών
Οι μεταπτυχιακοί φοιτητές/τριες του Δ.Π.Μ.Σ. προσφέρουν ερευνητικές και βοηθητικές υπηρεσίες στα συνερ-
γαζόμενα Τμήματα, σε συνέδρια που οργανώνονται από
αυτά κ.λπ. Μπορούν, επίσης, να συμμετέχουν μέσω του
προγράμματος Erasmus+ σε εκπαιδευτικά προγράμματα
ξένων συνεργαζόμενων Πανεπιστημίων.
Άρθρο 9
Μεταπτυχιακή Διπλωματική Εργασία (Μ.Δ.Ε.)
Η Μεταπτυχιακή Διπλωματική Εργασία είναι μία πρωτότυπη έρευνα που προετοιμάζεται προσωπικά από τον/
την φοιτητή/τρια ειδικά για το συγκεκριμένο πρόγραμμα
σπουδών και δεν χρησιμοποιεί σε μεγάλη έκταση αναπαραγωγή κειμένων από άλλες εργασίες ή μελέτες δικές του/της
ή άλλων συγγραφέων που έχουν εκπονηθεί στο παρελθόν.
Μετά το τέλος του Β’ εξαμήνου όσοι φοιτητές/τριες το
επιθυμούν, προχωρούν στην εκπόνηση Μ.Δ.Ε. υπό την
εποπτεία ενός από τους διδάσκοντες του Δ.Π.Μ.Σ. που
ορίζεται μετά από απόφαση της Ε.Π.Σ..
Ειδικότερα:
Η Μ.Δ.Ε. πρέπει να έχει συνάφεια με τις νέες τεχνολογίες, την καινοτομία ή/και τη διδακτική στις επιστήμες
της αγωγής.
Για την εξέταση της Μ.Δ.Ε. ορίζεται τριμελής επιτροπή
στην οποία συμμετέχουν ο επιβλέπων και άλλα δύο μέλη
από τους διδάσκοντες του Δ.Π.Μ.Σ.. Η Μ.Δ.Ε. βαθμολογείται από 0-10 και βάση επιτυχίας θεωρείται το 5.
Ο ορισμός της τριμελούς επιτροπής γίνεται από τη
Ε.Π.Σ., μετά από αίτηση του επιβλέποντος καθηγητή και
αφού ολοκληρωθεί η συγγραφή της Μ.Δ.Ε..
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
Για την υλοποίηση της Μ.Δ.Ε. θα πρέπει να ολοκληρωθούν τα παρακάτω βήματα:
Επιλογή ερευνητικού θέματος και διατύπωση συγκεκριμένου ερευνητικού προβλήματος.
Αναζήτηση επιβλέποντα καθηγητή με βάση το γνωστικό του αντικείμενο και τη συνάφεια του με το ερευνητικό
θέμα - Συναίνεση αποδοχής επίβλεψης από τον εν δυνάμει επιβλέποντα καθηγητή (υπογεγραμμένη επιστολή).
Σύνταξη ερευνητικής πρότασης έκτασης 2500-3000
λέξεων και υποβολής προς την Ε.Π.Σ.
Απόφαση επί της πρότασης (έγκριση ή απόρριψη) κατόπιν αξιολόγησης (δυνατότητα υλοποίησης, χρονικά
πλαίσια, πρωτοτυπία της πρότασης κ.λ.π.) από την Ε.Π.Σ.
Παρακάτω περιγράφονται αναλυτικά τα παραπάνω
βήματα.
α) Επιλογή θέματος και διατύπωση προβλήματος
Ο φοιτητής ή η φοιτήτρια που θα θελήσει να εκπονήσει
Μ.Δ.Ε., μετά από μελέτη επιλέγει ένα ερευνητικό θέμα
με το οποίο θέλει να ασχοληθεί. Κάνει τη σχετική εμπεριστατωμένη επισκόπηση της σύγχρονης βιβλιογραφίας
και καταλήγει στην οριστικοποίηση του θέματος με βάση
έγκυρα και αξιόπιστα εμπειρικά δεδομένα. Το ερευνητικό θέμα θα πρέπει να εμπίπτει απαραίτητα στο πεδίο των
νέων τεχνολογιών, την καινοτομία ή/και τη διδακτική με
συγκεκριμένη και άμεση εφαρμογή στις επιστήμες της
αγωγής. Κατόπιν, θα πρέπει να βρει και να μελετήσει σε
βάθος συναφείς εμπειρικές μελέτες σχετικές με το θέμα
που έχει επιλεγεί, που να είναι δημοσιευμένες σε διεθνή
περιοδικά υψηλού κύρους (τουλάχιστον 7-10 εμπειρικές
έρευνες) και με βάση αυτές καταλήγει στην τεκμηρίωση
ενός επίκαιρου ερευνητικού προβλήματος.
β) Αναζήτηση επιβλέποντα καθηγητή
Με βάση το ερευνητικό πρόβλημα που έχει καταλήξει ότι θέλει να μελετήσει, ο φοιτητής ή η φοιτήτρια
αναζητά τον κατάλληλο επιβλέποντα (βάσει γνωστικού
αντικειμένου) από τους διδάσκοντες στο μεταπτυχιακό
πρόγραμμα. Έρχεται σε επαφή και ενημερώνει τον καθηγητή για την πρόθεση του να επιλέξει τη μελέτη του
συγκεκριμένου προβλήματος ως το περιεχόμενο εκπόνησης Μ.Δ.Ε.. Σε περίπτωση που συμφωνήσει ο δυνητικά
επιβλέπων καθηγητής, τότε συντάσσει επιστολή αποδοχής επίβλεψης για τον φοιτητή και για το συγκεκριμένο
ερευνητικό πρόβλημα. Την επιστολή αυτή την παραδίδει
στον φοιτητή που έχει συμφωνήσει να επιβλέψει και η
οποία αφορά τη μελέτη του συγκεκριμένου ερευνητικού
προβλήματος που διατυπώνεται.
Σε περίπτωση αδυναμίας εύρεσης επιβλέποντα καθηγητή, γίνεται επιλογή δύο (2) επιπλέον μαθημάτων
στο τρίτο εξάμηνο ώστε να καλυφθούν οι απαραίτητες
πιστωτικές μονάδες.
γ) Σύνταξη ερευνητικής πρότασης
Ο φοιτητής κατόπιν συντάσσει ερευνητική πρόταση
έκτασης 2500-3000 λέξεων και την υποβάλλει προς
έγκριση στην Ε.Π.Σ., μαζί με την απαραίτητη επιστολή
επίβλεψης του επιβλέποντα καθηγητή. Η ερευνητική
πρόταση συντάσσεται σύμφωνα με τις προδιαγραφές
που έχουν τεθεί στα πλαίσια του μαθήματος «Μεθοδολογία εκπαιδευτικής έρευνας» του πρώτου εξαμήνου.
δ) Απόφαση επί της πρότασης
Η Ε.Π.Σ. εξετάζει κάθε αίτηση εκπόνησης Μ.Δ.Ε. και
αποφαίνεται με βάση την ποιότητα της, το επίκαιρο
του ερευνητικού προβλήματος που μελετάει, τη μεθοδολογική επάρκεια της, το εφικτό υλοποίησης της και
τη δυνατότητα ολοκλήρωσης της με βάση τα χρονικά πλαίσια όπως αυτά καθορίζονται στον κανονισμό
σπουδών. Σε περίπτωση έγκρισης της πρότασης από
την Ε.Π.Σ., γίνεται αυτόματα η ανάθεση της επίβλεψης Μ.Δ.Ε. στον καθηγητή που έχει συναινέσει για την
επίβλεψη και ξεκινάει η διαδικασία υλοποίησης της
εργασίας.
Σε περίπτωση απόρριψης της πρότασης από την Ε.Π.Σ.,
γίνεται επιλογή 2 επιπλέον μαθημάτων στο τρίτο εξάμηνο ώστε να καλυφθούν οι απαραίτητες πιστωτικές
μονάδες.
Σημειώνεται ότι η διάρκεια εκπόνησης της Μ.Δ.Ε. είναι ένα εξάμηνο και σε καμία περίπτωση δε μπορεί να
υπερβαίνει τα δύο εξάμηνα.
Το ενδεικτικό χρονοδιάγραμμα για την υποβολή της
πρότασης εκπόνησης διπλωματικής εργασίας αναλύεται
στον παρακάτω πίνακα.
Ενέργειες
Καταληκτική ημερομηνία*
Επιλογή θέματος και διατύπωση προβλήματος
Κατά τη διάρκεια του Β΄ εξαμήνου σπουδών
Αναζήτηση επιβλέποντα/ουσας καθηγητή/τριας
Κατά τη διάρκεια του Β΄ εξαμήνου σπουδών
Σύνταξη και υποβολή ερευνητικής πρότασης
Τέλη του Β΄ εξαμήνου σπουδών
Απόφαση Ε.Π.Σ. επί της πρότασης
Ένα μήνας το αργότερο μετά την υποβολή της
πρότασης
κληρωθεί το αργότερο έως τα τέλη του Β’ εξαμήνου σπουδών του κάθε κύκλου.
ε) Αξιολόγηση της Μ.Δ.Ε.
Για την αξιολόγηση της Μ.Δ.Ε. ορίζεται τριμελής επιτροπή από την Ε.Π.Σ., μετά από αίτηση του επιβλέποντος
καθηγητή και αφού ολοκληρωθεί η συγγραφή της Μ.Δ.Ε. Η αξιολόγηση της Μ.Δ.Ε. γίνεται δημόσια. Κάθε μέλος της
τριμελούς επιτροπής βαθμολογεί τη διπλωματική με κλίμακα 1-10. Κατόπιν συντάσσεται πρακτικό αξιολόγησης
και υπολογίζεται ο τελικός βαθμός της διπλωματικής που είναι η μέση τιμή των βαθμολογιών των τριών μελών. Σε
περίπτωση που η τελική βαθμολογία είναι κάτω της βάσης (5), τότε ο φοιτητής επιλέγει δύο επιπλέον μαθήματα
επιλογής από το πρόγραμμα σπουδών ώστε να καλυφθούν οι απαραίτητες πιστωτικές μονάδες για την ολοκλήρωση
του προγράμματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
Για την αξιολόγηση και βαθμολόγηση της Μ.Δ.Ε., η
τριμελής επιτροπή συνεκτιμά και αξιολογεί τα εξής:
- Τη γενική ερευνητική ικανότητα του φοιτητή
- Την επαρκή βιβλιογραφική τεκμηρίωση του θέματος
- Την ποιότητα και εγκυρότητα των βιβλιογραφικών
πηγών
- Τη μεθοδολογία που ακολουθήθηκε για τη διερεύνηση του θέματος
- Τον τρόπο επεξεργασίας και ανάλυσης των δεδομένων της έρευνας σε σχέση με το σκοπό της μελέτης
- Την επιστημονική συμβολή της διπλωματικής εργασίας
- Τη σαφήνεια ως προς τη διατύπωση των στόχων ερωτημάτων - υποθέσεων της μελέτης καθώς και των
νοημάτων
- Τη γενικότερη ποιότητα και σαφήνεια των νοημάτων
της εργασίας
Η Μ.Δ.Ε. βαθμολογείται από μηδέν έως δέκα (0-10) και
βάση επιτυχίας θεωρείται ο βαθμός πέντε (5).
Μετά την επιτυχή αξιολόγηση της Μ.Δ.Ε. ο υποψήφιος
υποχρεούται να καταθέσει την εργασία του σε ψηφιακή
μορφή στη Γραμματεία του Τμήματος και στο αποθετήριο του Ιδρύματος.
Άρθρο 10
Δικαιώματα και παροχές
μεταπτυχιακών φοιτητών/τριών
Κάθε υποψήφιος, πριν εγγραφεί, πρέπει να λαμβάνει
γνώση αυτού του Κανονισμού και να αποδέχεται τους κανόνες λειτουργίας του Π.Μ.Σ. Η αποδοχή του Κανονισμού
συνιστά βασική προϋπόθεση για την απόκτηση και διατήρηση της ιδιότητας του/της μεταπτυχιακού φοιτητή.
Οι μεταπτυχιακοί φοιτητές έχουν όλα τα δικαιώματα, τις
παροχές και τις διευκολύνσεις που προβλέπονται και για
τους φοιτητές του πρώτου κύκλου σπουδών πλην του δικαιώματος παροχής δωρεάν διδακτικών συγγραμμάτων.
Αν ο μεταπτυχιακός φοιτητής αποτύχει στην εξέταση
μαθήματος ή μαθημάτων τρεις (3) φορές και θεωρείται
ότι δεν έχει ολοκληρώσει επιτυχώς το πρόγραμμα, εξετάζεται, ύστερα από αίτησή του από τριμελή επιτροπή
μελών Δ.Ε.Π. της Σχολής, τα οποία έχουν το ίδιο ή συναφές γνωστικό αντικείμενο με το εξεταζόμενο μάθημα και
ορίζονται από τη Συνέλευση του Τμήματος. Από την επιτροπή εξαιρείται ο υπεύθυνος της εξέτασης διδάσκων.
Εάν δεν επιτύχει προβιβάσιμο βαθμό ούτε ενώπιον της
τριμελούς επιτροπής, εισάγεται ζήτημα διαγραφής του
ενώπιον των αρμοδίων οργάνων του Δ.Π.Μ.Σ.. Για θέματα επανεξέτασης μαθημάτων σε οφειλόμενα μαθήματα
αποφαίνεται η Ε.Π.Σ., η οποία αποφασίζει για τους όρους
της επανεξέτασης.
Άρθρο 11
Υποχρεώσεις μεταπτυχιακών φοιτητών/τριών
Οι μεταπτυχιακοί φοιτητές/τριες έχουν τις κάτωθι υποχρεώσεις:
Να παρακολουθούν ανελλιπώς τα μαθήματα του ισχύοντος προγράμματος σπουδών.
Να υποβάλλουν τις απαιτούμενες εργασίες μέσα στις
καθορισμένες προθεσμίες.
Να προσέρχονται στις προβλεπόμενες εξετάσεις.
Να υποβάλλουν στη Γραμματεία, πριν την αξιολόγηση
της διπλωματικής τους εργασίας, υπεύθυνη δήλωση ότι
η διπλωματική εργασία αυτή δεν αποτελεί προϊόν λογοκλοπής ούτε στο σύνολο ούτε σε επιμέρους τμήματα
αυτής.
Να καταβάλλουν τα τέλη φοίτησης, όπως ορίζεται
στον παρόντα κανονισμό.
Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Δ.Π.Μ.Σ.,
του συνεργαζόμενων τμημάτων και του ΔΙ.ΠΑ.Ε., καθώς
και την ακαδημαϊκή δεοντολογία.
Ο μεταπτυχιακός φοιτητής, καταθέτοντας οποιαδήποτε μεταπτυχιακή εργασία, είναι υποχρεωμένος να ανα-
φέρει αν χρησιμοποίησε το έργο και τις απόψεις άλλων,
ειδάλλως θα θεωρηθεί ότι έχει υποπέσει στο σοβαρό
ακαδημαϊκό παράπτωμα της λογοκλοπής. Λογοκλοπή
θεωρείται η αντιγραφή εργασίας κάποιου άλλου, καθώς
και η χρησιμοποίηση εργασίας άλλου -δημοσιευμένης
ή μη- χωρίς τη δέουσα αναφορά. Η παράθεση οποιουδήποτε υλικού τεκμηρίωσης, ακόμη και από μελέτες του
ιδίου του υποψηφίου, χωρίς σχετική αναφορά, μπορεί
να στοιχειοθετήσει απόφαση της Ε.Π.Σ. για διαγραφή
του, μετά από αιτιολογημένη εισήγηση του επιβλέποντος
καθηγητή.
Λόγοι διαγραφής αποτελούν:
α) Η αδικαιολόγητη απουσία πέραν του 30% των υποχρεωτικών ωρών παρακολούθησης ενός μαθήματος, η
μη συμμετοχή στις εξετάσεις και γενικότερα στην εκπαιδευτική διαδικασία,
β) η αποτυχία σε ένα μάθημα σε δύο εξεταστικές περιόδους,
γ) φαινόμενα λογοκλοπής,
δ) η πλημμελής εκπλήρωση λοιπών υποχρεώσεων που
ορίζονται από τον παρόντα Κανονισμό,
ε) συμπεριφορά που προσβάλλει την ακαδημαϊκή
δεοντολογία κατά την κείμενη νομοθεσία και κατά τον
κώδικα δεοντολογίας του ΔΙ.ΠΑ.Ε.,
στ) αίτηση του ίδιου του μεταπτυχιακού φοιτητή.
Για θέματα διαγραφής αποφαίνεται η Ε.Π.Σ., η οποία
αποφασίζει τους λόγους διαγραφής. Σε καμία περίπτωση
διαγραφής φοιτητή για τους ανωτέρω λόγους δεν επιστρέφεται το χρηματικό ποσό που έχει καταβάλει έως
εκείνη τη στιγμή.
Άρθρο 12
Τέλη φοίτησης
Τα τέλη φοίτησης ανά φοιτητή ορίζονται σε 2.100
Ευρώ (700€ ανά εξάμηνο), καλύπτουν τη συνολική διάρκεια φοίτησης στο Δ.Π.Μ.Σ. και καταβάλλονται σε τρεις
δόσεις, στην αρχή κάθε ακαδημαϊκού εξαμήνου. Τα τέλη
φοίτησης δεν επιστρέφονται για κανένα λόγο.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε., ο
οποίος είναι αρμόδιος για τη διαχείρισή τους. Οι μεταπτυχιακοί φοιτητές οφείλουν να έχουν εξοφλήσει όλες
τις οικονομικές τους υποχρεώσεις πριν την χορήγηση
βεβαίωσης ολοκλήρωσης σπουδών και την απονομή
του Διπλώματος Μεταπτυχιακών Σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
Σε ένα αριθμό φοιτητών ίσο με το τριάντα τοις εκατό
(30%) του συνόλου των εγγεγραμμένων φοιτητών ανά
ακαδημαϊκό έτος, παρέχεται η δυνατότητα απαλλαγής
από τα τέλη φοίτησης, σύμφωνα με το άρθρο 86 του
ν. 4957/2022. Αν οι δικαιούχοι υπερβαίνουν το παραπάνω ποσοστό επιλέγονται με σειρά κατάταξης ξεκινώ-
ντας από αυτούς που έχουν το μικρότερο εισόδημα. Οι
σχετικές αιτήσεις υποβάλλονται μετά την ολοκλήρωση
της επιλογής των υποψηφίων. Η οικονομική κατάσταση υποψηφίου/ας δεν αποτελεί λόγο μη επιλογής στο
Δ.Π.Μ.Σ.. Όσοι λαμβάνουν υποτροφία από άλλη πηγή,
δεν δικαιούνται απαλλαγής από τα τέλη φοίτησης και
από το παρόν Δ.Π.Μ.Σ., ενώ δε δικαιούνται απαλλαγής
και όσοι φοιτούν με υποτροφία σε άλλο Δ.Π.Μ.Σ.. Τα
απαιτούμενα δικαιολογητικά για τη χορήγηση υποτροφίας είναι αυτά που καθορίζονται στην υπό στοιχεία
131757/Ζ1/2018 (Β’ 3387) υπουργική απόφαση.
Άρθρο 13
Υποτροφίες
Ένα ποσοστό φοιτητών ίσο με το 10% των εισαγομένων, δύνανται μετά από αιτιολογημένη απόφαση της
Ε.Π.Σ., να λαμβάνουν υποτροφίες ή βραβεία αριστείας,
με βάση ακαδημαϊκά και κοινωνικά κριτήρια. Οι υποτροφίες αυτές θα εγγράφονται στον προϋπολογισμό του
προγράμματος και θα δίνονται υπό την προϋπόθεση ότι
το ποσοστό των φοιτητών/τριών που φοιτούν δωρεάν
σύμφωνα με το άρθρο 86 του ν. 4957/2022, δεν ξεπερνά το 30% του συνόλου των εγγεγραμμένων φοιτητών/
τριών ανά ακαδημαϊκό έτος.
Άρθρο 14
Διδακτικό προσωπικό
Το διδακτικό έργο του Δ.Π.Μ.Σ. δύναται να ανατίθεται,
κατόπιν απόφασης της Ε.Π.Σ., στις ακόλουθες κατηγορίες
διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού
Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) των συνεργαζόμενων
Τμημάτων ή άλλων Τμημάτων του ίδιου ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους,
β) ομότιμους Καθηγητές ή αφυπηρετήσαντα μέλη
Δ.Ε.Π. των συνεργαζόμενων Τμημάτων ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Δ.Π.Μ.Σ.
Η ανάθεση του διδακτικού έργου του Δ.Π.Μ.Σ. πραγματοποιείται με απόφαση της Ε.Π.Σ. κατόπιν εισήγησης
του Διευθυντή του Δ.Π.Μ.Σ..
Δικαίωμα επίβλεψης διπλωματικών εργασιών έχουν
όλοι οι διδάσκοντες, πλην της περιπτώσεως ζ), υπό την
προϋπόθεση ότι είναι κάτοχοι διδακτορικού διπλώματος. Με απόφαση της Ε.Π.Σ. δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π., που δεν έχουν αναλάβει διδακτικό έργο
στο Π.Μ.Σ.
Το Διδακτικό Προσωπικό αναλαμβάνει:
- Τη διδασκαλία των μαθημάτων, είτε αυτοδύναμα είτε
σε συνεργασία.
- Την εποπτεία, ως πρώτοι επιβλέποντες, των διπλωματικών εργασιών, με ανώτατο όριο τις 3 διπλωματικές
εργασίες ανά έτος και 6 ανά διετία.
- Την εποπτεία, ως συνεπιβλέποντες, των διπλωματικών εργασιών, με ανώτατο όριο τις 5 διπλωματικές
εργασίες ανά έτος και 10 ανά διετία.
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Δ.Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Ε.Π.Σ. περί ανά-
θεσης του διδακτικού έργου, καθορίζεται το ύψος της
αμοιβής κάθε διδάσκοντος. Ειδικώς οι διδάσκοντες
που έχουν την ιδιότητα μέλους Δ.Ε.Π., Ε.Ε.Π., Ε.ΔΙ.Π.
και Ε.Τ.ΕΠ., δύνανται να αμείβονται επιπρόσθετα για
έργο που προσφέρουν προς το Δ.Π.Μ.Σ., εφόσον εκπληρώνουν τις ελάχιστες εκ του νόμου υποχρεώσεις
τους, όπως ορίζονται στην παρ. 2 του άρθρου 155
του ν. 4957/2022.
Η επίβλεψη διπλωματικών εργασιών μετά από απόφαση της Ε.Π.Σ. δύναται να αμειφθεί.
Το Δ.Π.Μ.Σ. ενθαρρύνει συστηματικά την κινητικότητα
των διδασκόντων μελών Δ.Ε.Π./Ε.ΔΙ.Π., ως μέσο επαγγελματικής και επιστημονικής ανάπτυξης. Πιο συγκε-
κριμένα, το Δ.Π.Μ.Σ. δύναται να καλύψει τα έξοδα για
τη συμμετοχή τους:
- Σε διεθνή και εθνικά συνέδρια για παρουσίαση εργασιών που προέκυψαν από διπλωματικές εργασίες,
- σε διεθνή και εθνικά συνέδρια για την παρουσίαση
επιστημονικών εργασιών που προέκυψαν από την ερευνητική τους δραστηριότητα, σε θέματα σχετικά με το
αντικείμενο του Δ.Π.Μ.Σ.
- σε σχετικές επιστημονικές ημερίδες, forum επιμορφώσεων, εκθέσεις εκπαιδευτικής τεχνολογίας κ.ά.).
- σε προγράμματα κινητικότητας Erasmus+,
- σε συναντήσεις ερευνητικών προγραμμάτων κ.ά.
Αν και οι αιτήσεις μετακίνησης των μελών Δ.Ε.Π./Ε.ΔΙ.Π.,
εξετάζονται και εγκρίνονται από τις Συνελεύσεις των
δύο συνεργαζόμενων τμημάτων, οι μετακινήσεις αυτές
υποστηρίζονται οικονομικά από τον προϋπολογισμό
του Δ.Π.Μ.Σ., μετά από απόφαση της Ε.Π.Σ. με βάση τον
κανονισμό λειτουργίας του.
Άρθρο 15
Διοικητική - τεχνολογική υποστήριξη
Στο Δ.Π.Μ.Σ. δημιουργείται θέση Διευθυντή, ο οποίος
προέρχεται από το Τμήμα «Μηχανικών Πληροφορικής
και Ηλεκτρονικών Συστημάτων». Τα προσόντα και τα καΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 512/11.02.2025
θήκοντά του ορίζονται στο νόμο στον Κανονισμό Π.Μ.Σ.
του ΔΙ.ΠΑ.Ε. και στον παρόντα Κανονισμό.
Το Τμήμα «Μηχανικών Πληροφορικής και Ηλεκτρονικών Συστημάτων» παρέχει τη διοικητική υποστήριξη
στο Δ.Π.Μ.Σ., εγγράφει τους φοιτητές, προσλαμβάνει
και στεγάζει τη Γραμματεία του προγράμματος, διατηρεί
τους φακέλους των φοιτητών και ετοιμάζει και απονέμει
τα Διπλώματα Μεταπτυχιακών Σπουδών. Το προσωπικό
που αναλαμβάνει τη γραμματειακή ή/και τεχνολογική
υποστήριξη του Δ.Π.Μ.Σ. ορίζεται από την Ε.Π.Σ..
Οι μόνιμοι διοικητικοί υπάλληλοι του ΔΙ.ΠΑ.Ε. που υποστηρίζουν το Δ.Π.Μ.Σ. εκτός ωρών εργασίας τους στο Πα-
νεπιστήμιο, καθώς και αυτοί στους οποίους έχει ανατεθεί
έργο (π.χ. τεχνολογική υποστήριξη) σχετικά με το Δ.Π.Μ.Σ.,
δύνανται να αμείβονται για πρόσθετη εργασία (πέραν
των συμβατικών τους υποχρεώσεων της κύριας απασχόλησης) που παρέχουν. Πέραν των μόνιμων διοικητικών
υπαλλήλων του ΔΙ.ΠΑ.Ε., το Δ.Π.Μ.Σ. δύναται να προσλάβει συμβασιούχους υπαλλήλους για την υποστήριξή του.
Το ύψος του επιμισθίου ή της αμοιβής καθορίζεται με
απόφαση της Ε.Π.Σ. του Δ.Π.Μ.Σ..
Άρθρο 16
Ειδικές διατάξεις
Όσα θέματα δεν ρυθμίζονται από τον Κανονισμό
Π.Μ.Σ. του ΔΙ.ΠΑ.Ε., τον παρόντα Εσωτερικό Κανονισμό
Λειτουργίας του Δ.Π.Μ.Σ. και την κείμενη νομοθεσία,
ρυθμίζονται με απόφαση της Ε.Π.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 31 Ιανουαρίου 2025
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ

[Source: 20250200512.pdf | Tokens: 49979]